Miina Äkkijyrkkä

**Miina Äkkijyrkkä** (s. 2. heinäkuuta 1949 Iisalmi) on suomalainen kuvanveistäjä, karjakko ja perinteisen suomalaisen karjan puolustaja. Hänet tunnetaan erityisesti nauta-aiheisista veistoksistaan. Äkkijyrkkä oli alkujaan nimeltään **Riitta Loiva**, mutta muutti vuonna 1976 nimekseen Miina Äkkijyrkkä. Vuonna 2002 hän alkoi käyttää signeerausta **Liina Lång**; Lång on hänen sukunsa aiempi nimi. Äkkijyrkälle myönnettiin taiteilijaeläke vuonna 2014. 

## Tausta
Äkkijyrkkä on käynyt Ypäjän Hevostalouskoulun 1965–1966 ja Maaningan karjanhoitokoulun 1967–1968, minkä jälkeen vuonna 1969 hän pääsi Suomen Taideakatemian Kouluun, josta valmistui 1973. 

## Taide
Nautaeläimet ovat Äkkijyrkän teosten yleisin aihe. Äkkijyrkkä on tehnyt muun muassa lehmäaiheisia veistoksia sekä peltirakennelmia. Vuonna 2007 hän teki Marimekolle tekstiilejä samasta aiheesta. Valtion kuvataidepalkinnon hän sai vuonna 2002.

Hänen taidettaan on myös julkaistu vuonna 2010 Suomen postimerkeissä.

## Kyytöt
Taiteilijatyönsä lisäksi Äkkijyrkällä on ollut itäsuomalaista nautakarjaa eli kyyttöjä, ja hän on toiminut suomalaisen alkuperäiskarjan puolestapuhujana. Ensimmäisen lehmänsä hän hankki vuonna 1974, ja se esitti pääroolia Matti Kassilan elokuvassa *[[Natalia (elokuva)|Natalia]]*. Kyytön hän osti vuonna 1976 kangasniemeläiseltä Pentti Sappiselta. Joulukuussa 1989 Äkkijyrkkä osti kiuruvetisen Helvi Tossavaisen kuolinpesältä neljä kyyttöä, jotka olisivat muutoin menneet teuraaksi.

## Skatan tila
Äkkijyrkkä asui 1996–2010 Helsingin kaupungilta vuokraamallaan Vuosaaren Uutelan Skatan tilalla, jossa hän piti myös navettaa. Helsingin kaupunki irtisanoi vuokrasopimuksen Äkkijyrkän kanssa. Helsingin käräjäoikeus päätti 6. marraskuuta 2008, että kaupungilla oli perustellut syyt irtisanoa tilan ja maa-alueiden vuokrasopimukset. Äkkijyrkkä määrättiin lähtemään tilalta vuoden 2008 loppuun mennessä. Hovioikeus on pitänyt voimassa käräjäoikeuden päätöksen. Osa tilalla asuneesta karjasta pantiin teuraaksi vuoden 2009 lopussa, ja niiden lihaa mainostettiin nimenomaan Äkkijyrkän kyyttöjen lihana.

## Yksityiselämä
Äkkijyrkällä on kolme lasta. Äkkijyrkkä asuu Lopella ja työskentelee Helsingissä. Äkkijyrkällä on Aspergerin oireyhtymä.

## Teoksia
**[[Aamulla]]*, Helsinki, Maunula, 1978
* *[[Tillari]]*, Nivala, 1984.
**Woima-sonni*, Hamina, 2006.
**Vasikat*, Kotka, Toivo Pekkasen puisto, 2010.
**Sweet Yellow Mellow*, Turku. Turun kaupunginkirjasto, sisäpiha, 2011.

## Valokuvia teoksista

Tiedosto:Miina Akkijyrkka Aamulla Vasikat 1978.jpg|*Aamulla*/ *Vasikat* 1978, Helsinki.
Tiedosto:Tillaripatsas 2016.jpg|*[[Tillaripatsas]]* 1984, Nivala.
Tiedosto:Miina Äkkijyrkkä 1996 Vieteri ja Kaarlo Partanen.jpg|*Vieteri ja Kaarlo Partanen*, 1996, Iitti.
Tiedosto:Miina Äkkijyrkkä - Keltainen venyttelijä (2002) - Pohjolankadun ja Savonkadun risteys - Iisalmi.jpg|*Keltainen venyttelijä*, 2002, Iisalmi.
Tiedosto:City Calf.jpg|*City Calf*, 2004, Raisio.
Tiedosto:Miina Akkijyrkka Joy 2006.jpg|*Joy* 2006, Helsinki.
Tiedosto:Lehmä1.jpg|*Peltilehmä* 2007, Kotka (väliaikaisesti näytteillä).
Tiedosto:Lehmä2.jpg|*Peltilehmä* 2007, Kotka (väliaikaisesti näytteillä).
Tiedosto:Miina Äkkijyrkkä, Vasikat 1.jpg|*Vasikat*, 2010, Kotka.
Tiedosto:Miina Akkijyrkka Punainen vasikka 2011.jpg|*Punainen vasikka* 2011, Helsinki.
Tiedosto:Miina Äkkijyrkkä, Sweet Yellow Melon, 2011.jpg|*Sweet Yellow Mellow* 2011, Turku.
Tiedosto:Holy Calf Sarka 2.JPG|*Holy Calf* 2018/2000, Loimaa.
Tiedosto:Holy Calf Sarka.JPG|*Holy Calf* 2018/2000, Loimaa.


## Lähteet

## Aiheesta muualla
*Yle: Routa jarruttaa Äkkijyrkän lähtöä (19.1.2010)